### Beslutningstema

Det skal besluttes, om der skal igangsættes en planlægning for et nyt parkeringsanlæg vest for [adresse], 6535 Gert Christoffersen. Realisering af anlægget vil kræve idehøring, kommuneplantillæg og lokalplan, som finansieres af bygherre.

### Sagsfremstilling

Forvaltningen har modtaget ansøgning fra Arla, Branderup om etablering af et nyt parkeringsanlæg til virksomhedens ansatte. Anlægget ønskes placeret på modsatte side af [adresse], hvor virksomheden i forbindelse med tidligere udvidelse har opkøbt og nedrevet tre boliger. Virksomheden har derfor et større areal til rådighed i form af matr.nr. 23, 125, 154, 455, 456 og 459 alle Branderup Ejerlav, Branderup.

Arla står overfor opførelse af en ny produktionshal nord for den eksisterende bebyggelse, hvor der i dag er anlagt parkering for de ansatte. Denne parkeringsplads ønskes derfor nedlagt og flyttet til det pågældende areal vest for [adresse] mellem nr. 30 og 38. Parkeringsarealet befæstes, og omkring anlægget etableres en vold, som skærmer både visuelt og for støjgener.

Der er indenfor lokalplanområdet for Arla et større restareal, hvoraf en del er etableret som regnvandssø. Det er oplyst, at området generelt er ganske fugtigt og ikke egnet til formålet. Endvidere er det af hensyn til den interne logistik og kørende last- og tankvogne ikke optimalt, at medarbejdere skal færdes inde på området, hvor adgang til bygningerne er orienteret ud mod [adresse].

Det pågældende areal er beliggende i landzone, og er ikke omfattet af en kommuneplanramme. Der skal derfor foretages idehøring for arealet, og der skal udarbejdes et kommuneplantillæg, som fastlægger områdets anvendelse til teknisk anlæg i form af parkeringsanlæg. Dertil skal der udarbejdes lokalplan. Alt udarbejdes af projektejer.

### Lovgrundlag

Planloven

### Fagchefen for Plan og Udvikling indstiller,

at planlægningen igangsættes.

### Beslutning

Indstillingen godkendt.